Клубок тупацеў усю ноч, і за гэта мы пачалі называць яго Тупчыкам. А за тое, што ён хутка перастаў баяцца і ня згортваўся больш, калі я пазіраў на яго, я ніколі не забываўся даваць яму есці.Спачатку даваў толькі малако, а потым аднойчы разбіў яму на сподачак яйко. Тупчык лішне не казырыўся, - панюхаў трошкі і пачау хлябтаць. 3 нашым цюцікам Мурзай ён не хацеу сябраваць. Як толькі ўбачыць яго - у клубочак, і ўсё. Шчанюк спачатку хацеў панюхаць вожыка: дакрануўся носам да шэрых іголак, заматаў галавой і фыркнуў - не спадабалася. Тады ён прысеў, абняў клубочак лапамі і паспрабаваў яго ўкусіць. Але зноў укалоўся, ды гэтак балюча, што зазлаваў і пачаў ўядацца, брахаць. Скакаў,